રાજકોટઃ ગુજરાત કોંગ્રેસને સંગઠનમાંથી જ એક મોટો ફટકો પડ્યો છે. 2017ની ગુજરાત વિધાનસભાની ચૂંટણીમાં CM વિજય રૂપાણી વિરુદ્ધ ચૂંટણી લડનારા રાજકોટ શહેર કોંગ્રેસ પ્રમુખ તથા પૂર્વ ધારાસભ્ય ઈંદ્રનીલ રાજ્યગુરુએ કોંગ્રેસના તમામ હોદ્દાઓ પરથી રાજીનામું આપી દીધું છે. આ સાથે તેમણે પ્રદેશ કોંગ્રેસના કાર્ય અને નિર્ણયો પ્રત્યે નારાજગી વ્યક્ત કરી છે. તેમના રાજીનામા સાથે જ ગુજરાત કોંગ્રેસે રાજ્યમાં 12 જેટલા નવા જિલ્લા પ્રમુખોની જાહેરાત કરી છે.